CELEX: 22005D0956
Language: sk
Date: 2005-12-19 00:00:00
Title: 2005/956/ES: Rozhodnutie Spoločného výboru pre poľnohospodárstvo č. 4/2005 z  19. decembra 2005  o zmene dodatku 1 k prílohe 9 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami

29.12.2005   
            
            
               SK
            
            
               Úradný vestník Európskej únie
            
            
               L 346/44
            
         
      ROZHODNUTIE SPOLOČNÉHO VÝBORU PRE POĽNOHOSPODÁRSTVO č. 4/2005
   z 19. decembra 2005
   o zmene dodatku 1 k prílohe 9 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
   (2005/956/ES)
   SPOLOČNÝ VÝBOR PRE POĽNOHOSPODÁRSTVO,
   so zreteľom na Dohodu medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, a najmä na jej článok 11,
   keďže:
   
               (1)
            
            
               Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „poľnohospodárska dohoda“) nadobudla platnosť 1. júna 2002.
            
         
               (2)
            
            
               Cieľom prílohy 9 k dohode je podporovať obchod s poľnohospodárskymi výrobkami a potravinami získanými podľa ekologického spôsobu výroby v Spoločenstve a vo Švajčiarsku.
            
         
               (3)
            
            
               Podľa článku 8 ods. 2 prílohy 9 k dohode pracovná skupina skúma vývoj ustanovení vnútroštátnych zákonov a iných právnych predpisov zúčastnených strán a vypracúva najmä návrhy, ktoré predkladá Spoločnému výboru pre poľnohospodárstvo s cieľom ich prijatia a aktualizácie príslušných dodatkov.
            
         
               (4)
            
            
               Dodatok 1 k prílohe 9 k dohode sa zameriava na ustanovenia právnych predpisov uplatniteľné na obchod s poľnohospodárskymi výrobkami a potravinami získanými podľa ekologického spôsobu výroby v Spoločenstve a vo Švajčiarsku.
            
         
               (5)
            
            
               Dodatok 1 k prílohe 9 k dohode by sa mal upraviť tak, aby bol v súlade s vývojom právnych predpisov v Spoločenstve a vo Švajčiarsku,
            
         ROZHODOL TAKTO:
   Článok 1
   Dodatok 1 k prílohe 9 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami sa nahrádza prílohou k tomuto rozhodnutiu.
   Článok 2
   Toto rozhodnutie nadobúda účinnosť 1. januára 2006.
   
      V Bruseli 19. decembra 2005.
      
         
            Za Spoločný výbor pre poľnohospodárstvo
         
         
            Vedúci delegácie Európskeho spoločenstva
         
         Aldo LONGO
         
         
            Vedúci švajčiarskej delegácie
         
         Christian HÄBERLI
         
         
            Tajomník Spoločného výboru pre poľnohospodárstvo
         
         Remigi WINZAP
         
      
   
   
      PRÍLOHA
      
         
            „DODATOK 1
            Ustanovenia právnych predpisov uplatniteľné v Európskom spoločenstve
            Nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (Ú. v. ES L 198, 22.7.1991, s. 1), naposledy zmenené a doplnené nariadením Komisie (ES) č. 2254/2004 z 27. decembra 2004 (Ú. v. EÚ L 385, 29.12.2004, s. 20).
            Nariadenie Komisie (EHS) č. 94/92 zo 14. januára 1992 o podrobných pravidlách na vykonávanie opatrení pre dovoz z tretích krajín ustanovených v nariadení (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (Ú. v. ES L 11, 17.1.1992, s. 14), naposledy zmenené a doplnené nariadením (ES) č. 746/2004 (Ú. v. EÚ L 122, 26.4.2004, s. 10).
            Nariadenie Komisie (EHS) č. 207/93 z 29. januára 1993, ktorým sa definuje obsah prílohy VI nariadenia (EHS) č. 2092/91 o ekologickej výrobe poľnohospodárskych výrobkov a vyznačovaní takejto skutočnosti na poľnohospodárskych výrobkoch a potravinách a ktorým sa ustanovujú podrobné pravidlá pre uplatňovanie ustanovení článku 5 (4) (Ú. v. ES L 25, 2.2.1993, s. 5), naposledy zmenené a doplnené nariadením (ES) č. 2020/2000 (Ú. v. ES L 241, 26.9.2000, s. 39).
            Nariadenie Komisie (ES) č. 1788/2001 zo 7. septembra 2001, ktoré ustanovuje podrobné pravidlá pre vykonanie ustanovení týkajúcich sa osvedčenia o inšpekcii pre dovozy z tretích krajín podľa článku 11 nariadenia Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (Ú. v. ES L 243, 13.9.2001, s. 3), naposledy zmenené a doplnené nariadením (ES) č. 746/2004 (Ú. v. EÚ L 122, 26.4.2004, s. 10).
            Nariadenie Komisie (ES) č. 223/2003 z 5. februára 2003 o požiadavkách na označovanie súvisiace s výrobou krmív, kŕmnych zmesí a kŕmnych surovín v ekologickom poľnohospodárstve, ktorým sa mení a dopĺňa nariadenie Rady (EHS) č. 2092/91 (Ú. v. EÚ L 31, 6.2.2003, s. 3).
            Nariadenie Komisie (ES) č. 1452/2003 zo 14. augusta 2003, ktorým sa zachováva odchýlka ustanovená v článku 6 ods. 3 nariadenia Rady (EHS) č. 2092/91 vzhľadom na určité druhy semien a vegetatívneho rozmnožovacieho materiálu a ktorým sa ustanovujú pravidlá postupu a kritéria týkajúce sa tejto odchýlky (Ú. v. EÚ L 206, 15.8.2003, s. 17).
            Ustanovenia uplatniteľné vo Švajčiarsku
            Nariadenie z 22. septembra 1997 o ekologickom poľnohospodárstve a o označovaní ekologických výrobkov a potravín (Nariadenie o ekologickom poľnohospodárstve), naposledy zmenené a doplnené 10. novembra 2004 (RO 2004 4891).
            Nariadenie Federálnej hospodárskej správy z 22. septembra 1997 o ekologickom poľnohospodárstve, naposledy zmenené a doplnené 10. novembra 2004 (RO 2004 4895).
            Výnimka z režimu rovnocennosti
            Švajčiarske výrobky obsahujúce prísady vyrobené v rámci konverzie na ekologické poľnohospodárstvo.
            Výrobky pochádzajúce zo švajčiarskeho chovu kôz, keď je zvieratám udelená výnimka stanovená v článku 39d nariadenia 910.18 o ekologickom poľnohospodárstve a o označovaní ekologických výrobkov a potravín.“